[{"text_idx": "#000000", "text": "Ysgafnhewch y baich o drefnu eich digwyddiad trwy ei gynnal yma gyda ni yn Yr Egin. Mae gennym y lle delfrydol, ar gyrion tref Caerfyrddin, i gynnal pob math o ddigwyddiadau, o gyfarfod neu seminar, i ddangosiad ffilm, cynhadledd, ffilmio fideo, diwrnod hyfforddiant neu barti preifat."}, {"text_idx": "#000001", "text": "Mae\u2019r cyfleusterau\u2019n rhagorol a\u2019r awyrgylch yn fywiog. Rydym yn darparu gwasanaeth unigol i ddiwallu eich anghenion, gan sicrhau bod y cyfan yn rhedeg yn esmwyth ac yn ddidrafferth."}, {"text_idx": "#000002", "text": "Bydd technegwyr proffesiynol wrth law i gynnig cefnogaeth a chymorth yn o\u0302l yr angen."}, {"text_idx": "#000003", "text": "Gan fod gennym WiFi rhad ac am ddim, cyfleusterau cwbl hygyrch a digon o leoedd parcio, dyma\u2019r lle perffaith i gynnal eich digwyddiad!"}, {"text_idx": "#000005", "text": "Cyswllt WiFi cyflym ymhob cornel o\u2019r adeilad"}, {"text_idx": "#000008", "text": "Adeilad clyd a chynnes \u2013 mae\u2019r ffenestri anferth yn golygu bod yna ddigon o olau dydd naturiol, ac, er gwaethaf y tywydd, mae bob amser yn glyd y tu mewn."}, {"text_idx": "#000009", "text": "Modd i drefnu cyfarfod bach neu gynhadledd fawr \u2013 beth bynnag y mae arnoch ei angen."}, {"text_idx": "#000010", "text": "Rydym yn cynnig pecynnau darlledu i fusnesau sydd am sicrhau profiad proffesiynol ac esmwyth i\u2019w cynulleidfaoedd; yn cynnwys cyfleusterau ffrydio byw dros y we, a chyfleusterau recordio ar gyfer darllediadau ar y teledu neu waith archif."}, {"text_idx": "#000011", "text": "Os ydych yn ystyried cynhadledd aml-gyfrwng, sesiwn gyda phanel, cyfarfod neu weithdy lle mae angen dod a\u0302 phobl ynghyd o sawl man gwahanol, yna gallwn eich cynorthwyo i greu digwyddiadau hyblyg o ansawdd uchel, a hynny wyneb yn wyneb neu ar-lein."}, {"text_idx": "#000012", "text": "Lansiad swyddogol neu gig gerddorol? Dyma\u2019r lle i chi!"}, {"text_idx": "#000013", "text": "Mae\u2019r Galon yn ofod hyblyg lle gellir cynnal gweithdai, dosbarthiadau meistr, arddangosfeydd neu berfformiadau \u2013 a hynny oll yng nghalon y ganolfan."}, {"text_idx": "#000014", "text": "Er mwyn cynnig hyblygrwydd, nid oes gan yr ardal hon lwyfan parhaol. Mae yna sgrin sy\u2019n eich galluogi i roi cyflwyniadau gweledol, a gellir ei defnyddio naill ai\u2019n rhan o\u2019r digwyddiad neu\u2019n gefndir gweledol."}, {"text_idx": "#000015", "text": "Gellir cynnal digwyddiadau annibynnol yma neu ddefnyddio\u2019r gofod yn estyniad i\u2019r hyn sy\u2019n digwydd yn Y Stiwdio Fach."}, {"text_idx": "#000016", "text": "Hyd at 150 o bobl"}, {"text_idx": "#000017", "text": "Mae\u2019r Stiwdio Fach yn focs du sy\u2019n cynnwys system sain a chlywedol o ansawdd uchel. Mae hefyd yn cynnwys seddi cyfforddus symudol ar gyfer 120 o bobl, sydd ar gael i\u2019w defnyddio yn o\u0302l yr angen."}, {"text_idx": "#000018", "text": "Gellir cynnal y canlynol yma:"}, {"text_idx": "#000019", "text": "Rhesi o seddi cyfforddus ar ogwydd ar gyfer 120 o bobl\nHyd at 80 o bobl o gwmpas byrddau\nHyd at 30 o bobl ar ffurf ystafell fwrdd"}, {"text_idx": "#000021", "text": "Dwy ystafell braf, un a\u0302 ffenestr yn wynebu am allan a\u2019r llall yn wynebu am i mewn."}, {"text_idx": "#000022", "text": "Gall yr ystafelloedd eistedd hyd at wyth unigolyn, ac maent yn cynnwys \u2013"}, {"text_idx": "#000023", "text": "sgrin fawr gyda chysylltiad HDMI\nPris: yn cychwyn o \u00a320 yr awr, gyda rhagor o opsiynau ar gael i\u2019w hychwanegu, gan gynnwys bwyd a diod"}, {"text_idx": "#000024", "text": "sgrin fawr gyda chysylltiad HDMI"}, {"text_idx": "#000026", "text": "Mewn cornel gyfforddus o\u2019r ganolfan greadigol, mae yna gyfleusterau llun a sain sy\u2019n cynnwys yr holl offer a fersiynau diweddaraf, fel y gwelir isod."}, {"text_idx": "#000027", "text": "Mae ein staff cyfeillgar, sy\u2019n gweithio ochr yn ochr a\u0302 Gorilla TV (cwmni cyfleusterau o\u0302l-gynhyrchu mwyaf Cymru), yn barod i\u2019ch cynorthwyo i sicrhau mai eich prosiect diweddaraf yw\u2019r un gorau eto."}, {"text_idx": "#000028", "text": "All of the suites are:"}, {"text_idx": "#000029", "text": "llogi offer yn unig neu logi offer ynghyd a\u0302 pheiriannydd profiadol.\ncyfleuster rhwydweithio trwy NDI a Dante at ddefnydd byw"}, {"text_idx": "#000030", "text": "Cysylltwch a\u0302 ni tech@yregin.cymru i gael rhagor o wybodaeth ac i drafod archebion."}, {"text_idx": "#000032", "text": "Mae stiwdio\u2019r sgrin werdd wedi bod o ddefnydd mawr i nifer o gleientiaid yn ystod cyfnod COVID. Gellir ei llogi ynghyd a\u0302 chymorth technegol yn o\u0302l y galw."}, {"text_idx": "#000034", "text": "Mae yna Oriel Tricaster TC1 ar gyfer gwaith byw, sy\u2019n gallu ffrydio deunydd amlgamera i amrywiaeth o lwyfannau ar y we. Wedi\u2019u cysylltu a\u0302\u2019r TC1 mae yna bedwar camera Panasonic PTZ 4K, ynghyd a\u0302 system intercom ar gyfer cyfarwyddwyr a gweithredwyr camera\u0302u, ac ati."}, {"text_idx": "#000038", "text": "Cofrestrwch ar gyfer ein cylchlythyrau i dderbyn y newyddion a'r wybodaeth ddiweddaraf am ddigwyddiadau sydd ar ddod."}]